अलवर। बकरी पालन में लोग कम लागत में अधिक मुनाफा कमा रहे हैं। जमुनापारी बकरी अधिक दूध के साथ मांस के लिए भी उपयोगी है। इसी कारण इसके बकरे की कीमत महानगरों में दुगनी मिल रही है।
मथुरा जिले में जमुना पार क्षेत्र की इस बकरी की नस्ल को जिले में भी सैकड़ों किसानों ने आजीविका का साधन बना लिया है। यह बकरी चारा कम खाती है, लेकिन इसकी बढ़वार अधिक है और दूध भी 2 से 3 किलो प्रतिदिन देती है। हालांकि एक बकरी की खरीद कीमत 15 से 20 हजार रुपए तक है, लेकिन पालन के साथ ही आय शुरू हो जाती है।
किसानों के लिए इस बकरी का पालन फायदे का सौदा साबित हुआ है। जिले में स्पैक्ट्रा संस्था अब तक किसानों को करीब 5 सौ बकरियों की खरीद करा चुकी है। संस्था ने बकरी पालन से महिलाओं को जोड़ा है। महिलाओं के ग्रुप सरस डेयरी को दूध उपलब्ध करा दूध की सही कीमत भी ले रहे हैं। हालांकि जिले में तोतापुरी और सिरोही नस्ल की बकरी का पालन भी हो रहा है, लेकिन ये आधा ही दूध देती हैं, इनके बकरे मांस के काम रहे हैं।
जिले के किशनगढ़बास क्षेत्र में जमुनापारी, तोतापुरी और सिरोही नस्ल की बकरी का पालन हो रहा है। इससे महिलाओं को ग्रुप बनाकर जोड़ा गया है और अब तक 5 सौ बकरियां संस्था के प्रोत्साहन से खरीदी गई हैं। इस साल 2400 बकरी खरीद का लक्ष्य रखा गया है। इनके दूध को भी सरस डेयरी को दिया जा रहा है। इस आमदनी से महिलाओं की आर्थिक स्थिति सुदृढ़ हुई है। -प्रदीपपुंडीर, स्पैक्ट्रा संस्था।
जमुनापारी नस्ल में नर मांस के लिए और मादा दूध के लिए बेहद उपयोगी है। इस बकरी में वजन तेजी से बढ़ता है और दूसरी नस्लों से इसकी कीमत डेढ़ से दुगुनी तक है। ये छोटे किसानों के लिए फायदेमंद आजीविका का साधन है। -डॉ.योगेंद्र सिंह, पशुपालन विशेषज्ञ।
>देखने में बकरी की खूबसूरत नस्ल है, जिससे बेचने पर कीमत अधिक मिलती है।
>बकरी की साल में दो बार ब्यांत है और एक बार में दो बच्चे देती है।
>चारा खिलाने के अनुसार 2 से 4 किलो तक दूध देती हैं।
>बकरी में चारा खाने के साथ ही ग्रोथ अधिक है।
>वजन जल्दी अधिक बढ़ने से बकरा अधिक कीमत में बिकता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva